laion/Wikipedia-Exotic huggingface dataset:
রাবেয়া আলীম

রাবেয়া আলীম বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-২৩ থেকে নির্বাচিত জাতীয় সংসদ সদস্য। বেগম রাবেয়া আলীম নীলফামারী জেলার সৈয়দপুর উপজেলায় জন্মগ্রহণ করেন। বেগম রাবেয়া আলীম ১৯৮৯ সাল থেকে থেকে নীলফামারী জেলা মহিলা আওয়ামী লীগের সভাপতি হিসেবে দায়িত্ব পালন। তিনি সৈয়দপুর উপজেলা আ.লীগের সভাপতিও ছিলেন। তিনি একই সঙ্গে জাতীয় মহিলা সংস্থা নীলফামারীর চেয়ারম্যান ছাড়াও বাংলাদেশ রেডক্রিসেন্ট সোসাইটিসহ বিভিন্ন সামাজিক, সাংস্কৃতিক সংগঠনের সঙ্গে জড়িত রয়েছেন। তিনি একাদশ জাতীয় সংসদের সংরক্ষিত নারী আসন-২৩ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান। রাবেয়া আলীমের স্বামী ১৯৭৩ সালের প্রথম সংসদে রংপুর-৪ আসন (বর্তমান নীলফামারী-৪) থেকে নির্বাচিত সাংসদ মরহুম মু. আলীম উদ্দিন মারা যান ২০১৫ সালে। তিনি তিন মেয়ে ও এক ছেলের জননী। একাদশ জাতীয় সংসদ সদস্যদের তালিকা "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।  "সংরক্ষিত নারী আসনে ৪৯ জন বিনা প্রতিদ্বন্দ্বিতায় নির্বাচিত"। সমকাল। ১৬ ফেব্রুয়ারি ২০১৯। ২২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১৯।  "সংরক্ষিত নারী আসনে বিনা প্রতিদ্বন্দ্বিতায় এমপি ৪৯ জন"। কালের কণ্ঠ। ১৭ ফেব্রুয়ারি ২০১৯। সংগ্রহের তারিখ ২৪ আগস্ট ২০১৯।  "শপথ নিলেন সংরক্ষিত নারী এমপিরা"। একুশে টেলিভিশন। ২০ ফেব্রুয়ারি ২০১৯। সংগ্রহের তারিখ ২৪ আগস্ট ২০১৯।  "জাতীয় মহিলা সংস্থা, নীলফামারী"। বাংলাদেশ জাতীয় তথ্য বাতায়ন। ২০১৯-১০-১৫ তারিখে মূল থেকে আর্কাইভ করা। সংগ্রহের তারিখ ২০১৯-১০-১৫।  "বিনা প্রতিদ্বন্দ্বিতায় ৪৯ নারী এমপি নির্বাচিত"। দৈনিক যুগান্তর। ১৬ ফেব্রুয়ারি ২০১৯। সংগ্রহের তারিখ ১১ নভেম্বর ২০২৩।  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। ecs.gov.bd। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।  "সংরক্ষিত নারী আসনে এমপি হলেন যারা"। Jugantor। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ২০১৯-১০-১৪।  "শপথ নিলেন সংরক্ষিত নারী আসনের ৪৯ এমপি"। Dhaka Tribune Bangla। ২০১৯-০২-২০। ২০২০-০৬-১৫ তারিখে মূল থেকে আর্কাইভ করা। সংগ্রহের তারিখ ২০১৯-১০-১৪।  "সংরক্ষিত আসন থেকে যারা এমপি হলেন"। Daily Nayadiganta। সংগ্রহের তারিখ ২০১৯-১০-১৪।  "একজন রাবেয়া আলীম"। মানবজমিন। সংগ্রহের তারিখ ২০১৯-১০-১৫।  একাদশ জাতীয় সংসদ সদস্যদের তালিকা –জাতীয় সংসদ একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা[স্থায়ীভাবে অকার্যকর সংযোগ] –বাংলাদেশ নির্বাচন কমিশন
বাংলাদেশ ডায়াবেটিক সমিতি

বাংলাদেশ ডায়াবেটিক সমিতি বাংলাদেশের একটি অলাভজনক চিকিৎসা সংস্থা। এটি বাংলাদেশের রাজধানী ঢাকায় অবস্থিত অধ্যাপক একে আজাদ খান সমিতির বর্তমান সভাপতি। এটিকে সংক্ষেপে বলা হয় বাডাস। বাডাস ১৯৫৬ সালে পূর্ব পাকিস্তানে বাংলাদেশের জাতীয় অধ্যাপক মুহাম্মদ ইব্রাহিম প্রতিষ্ঠা করেছিলেন। সংগঠনটি বহির্মুখী ক্লিনিক হিসাবে সেগুন বাগিচায় শুরু হয়েছিল। ১৯৮০ সালে এটি ডায়াবেটিস রোগীদের উপর একটি বিশেষজ্ঞ গবেষণা হাসপাতাল বারডেম প্রতিষ্ঠা করে। সংস্থাটি বিশ্ব স্বাস্থ্য সংস্থার একটি আঞ্চলিক সহযোগী কেন্দ্র। এটির ৮০ টিরও বেশি স্থানীয় কেন্দ্রের উপস্থিতি রয়েছে। এটি ডায়াবেটিস রোগীদের সম্পর্কে সচেতনতা বাড়ায় এবং চিকিৎসার পরামর্শ এবং স্ক্রিনিং সরবরাহ করে। দক্ষিণ-পূর্ব এশিয়ার ডায়াবেটিস গবেষণার জন্য ড্যাব হ'ল বিশ্ব স্বাস্থ্য সংস্থার আঞ্চলিক সহযোগী কেন্দ্র। হাসপাতালটি প্রতিদিন প্রায় ৩০০ জন বহিরাগত রোগীদের সেবা দেয়। এই সংস্থার সাথে সম্পর্কিত রয়েছে প্রায় ৩১০ জন চিকিৎসক, ১৭১ জন প্যারামেডিকস এবং ৫২৩জন নার্স। ডায়াবেটিস রোগীদের চিকিৎসায় দক্ষ জনশক্তি তৈরির জন্য বাংলাদেশ গবেষণা এবং পুনর্বাসন ইনস্টিটিউট প্রতিষ্ঠা করেছে। বারডেম ঢাকা বিশ্ববিদ্যালয়ের স্নাতকোত্তর অনুষদের অধীনে বিভিন্ন মেডিকেল ও স্বাস্থ্য বিজ্ঞান বিভাগে এমফিল, এমডি, পিএইচডি, এবং এমএসের মতো ডিপ্লোমা এবং ডিগ্রি অর্জনের জন্য বিশেষ স্নাতকোত্তর কোর্স পরিচালনা করে থাকে। বাডাস নিয়ন্ত্রিত বারাডেমের বাংলাদেশের জেলা পর্যায়ের ৪২ টি শাখা রয়েছে,উপজেলা পর্যায়ে বাডাস অনুমোদিত "ডায়াবেটিস সমিতি " নামে উপশাখা রয়েছে যার মাধ্যমে ডায়াবেটিসের আধুনিক চিকিৎসা ও সচেতনতা মানুষের দোরগোড়ায় পৌছে যাচ্ছে। রয়, বিপিন। "ডায়াবেটিক অ্যাসোসিয়েশন অব বাংলাদেশ"। বাংলাপিডিয়া। Banglapedia। সংগ্রহের তারিখ ৮ নভেম্বর ২০১৬।  "Bangladesh skipper Mashrafe Bin Mortaza brand ambassador for diabetes awareness campaign"। বিডিনিউজ টোয়েন্টিফোর ডটকম। সংগ্রহের তারিখ ৮ নভেম্বর ২০১৬।  "Non-communicable disease result of tobacco: Experts"। The Daily Star। ১৯ অক্টোবর ২০১৬। সংগ্রহের তারিখ ৮ নভেম্বর ২০১৬।  "Novo Nordisk to offer free diabetes screening on World Health Day"। বিডিনিউজ টোয়েন্টিফোর ডটকম। সংগ্রহের তারিখ ৮ নভেম্বর ২০১৬।  "Novo Nordisk helps Bangladesh step up fight against diabetes"। The Daily Star। ১০ মে ২০১৫। সংগ্রহের তারিখ ৮ নভেম্বর ২০১৬।
মু. আলীম উদ্দিন

মু. আলীম উদ্দিন (জন্ম: ১৪ ফেব্রুয়ারি ১৯৪০- মৃত্যু: ১৮ আগস্ট ২০১৫) বাংলাদেশ আওয়ামী লীগের রাজনীতিবিদ, মুক্তিযোদ্ধা এবং রংপুর-৪ আসন (বর্তমান নীলফামারী-৪) থেকে নির্বাচিত সাবেক সংসদ সদস্য। তিনি ১৯৭৩ সালের প্রথম জাতীয় সংসদ নির্বাচনে সাংসদ নির্বাচিত হয়েছিলেন। মু. আলীম উদ্দিন ১৪ ফেব্রুয়ারি ১৯৪০ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) নীলফামারী জেলার সৈয়দপুর উপজেলায় জন্মগ্রহণ করেন। তার পিতা শহীদ ডাঃ বদিউজ্জামান ও মাতা আঞ্জেমা খাতুন। মু. আলীম উদ্দিন ১ জানুয়ারি ১৯৬৬ সালে নীলফামারী জেলা ছাত্রলীগের প্রতিষ্ঠাতা সভাপতি নির্বাচিত হন। তিনি সৈয়দপুর ছাত্রলীগেরও সভাপতি ছিলেন। ৭ মার্চ ১৯৭১ সালে রেসকোর্স ময়দানে শেখ মুজিবের দেয়া ভাষণে সরাসরি অংশগ্রহণ করেছিলেন তিনি। আলিম উদ্দিন ছয় নম্বর সেক্টর থেকে মুক্তিযুদ্ধে অংশ গ্রহণ করেন। ১২ এপ্রিল ১৯৭১ সালের পাকসেনাদের গুলিতে নিহত হন তার পিতা ডাঃ বদিউজ্জামান। ১৯৭৩ সালে তৎকালিন রংপুর-৪ আসন (বর্তমান নীলফামারী-৪) থেকে সংসদ সদস্য নির্বাচিত হন। ১৯৭৭ সালে তিনি জাতীয় শ্রমিক লীগের কেন্দ্রীয় সভাপতি নির্বাচিত হয়ে ১৯৮৫ সাল পর্যন্ত দায়িত্ব পালন করেন। ১৯৮৬ সালে সৈয়দপুর আওয়ামী লীগের সভাপতি নির্বাচিত হয়ে ৩ বছর দায়িত্ব পালন করেন। মু. আলীম উদ্দিন ১৮ আগস্ট ২০১৫ সালে হৃদরোগে আক্রান্ত হয়ে নীলফামারীর সৈয়দপুর উপজেলা শহরের নতুন বাবুপাড়া মহল্লার নিজ বাসভবনে মৃত্যুবরণ করেন। মৃত্যুকালে তার বয়স হয়েছিলো ৭৫ বছর। তিনি স্ত্রী রাবেয়া আলীম (একাদশ জাতীয় সংসদের সংরক্ষিত নারী আসন-২৩ থেকে নির্বাচিত জাতীয় সংসদ সদস্য) ও একমাত্র ছেলে ইঞ্জিনিয়ার মোঃ রাশিদুজ্জামান রাশেদ ও তিন মেয়ে সহ অসংখ্য গুণগ্রাহী রেখে গেছেন। প্রথম জাতীয় সংসদ সদস্যদের তালিকা "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "সৈয়দপুরে সাবেক এমপি আলিম উদ্দিনের ইন্তেকাল"। উত্তরবাংলা ডটকম। ১৮ আগস্ট ২০১৫। ১৫ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১৯।  প্রতিবেদক, নিজস্ব; ডটকম, বিডিনিউজ টোয়েন্টিফোর। "সাবেক এমপি আলীম উদ্দিনের মৃত্যুতে রাষ্ট্রপতির শোক"। bangla.bdnews24.com। ২০১৯-১০-১৫ তারিখে মূল থেকে আর্কাইভ করা। সংগ্রহের তারিখ ২০১৯-১০-১৫।  "মুক্তিযুদ্ধের সংগঠক ও সাবেক এমপি আলীম উদ্দিনের ৪র্থ মৃত্যুবার্ষিকীতে মিলাদ ও দোয়া মাহফিল অনুষ্ঠিত"। দৈনিক চেকপোস্ট। ১৮ আগস্ট ২০১৯। ১৫ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১৯।  প্রথম জাতীয় সংসদ সদস্যদের তালিকা (১৯৭৩) –জাতীয় সংসদ
তামান্না নুসরাত (বুবলী)

তামান্না নুসরাত (বুবলী) বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-২৪ থেকে মনোনীত জাতীয় সংসদ সদস্য। বুবলী নরসিংদী জেলা আওয়ামী লীগের মহিলা বিষয়ক সম্পাদক। তিনি একাদশ জাতীয় সংসদের সংরক্ষিত নারী আসন-২৪ থেকে আওয়ামী লীগ মনোনীত জাতীয় সংসদ সদস্য। জাতীয় সংসদের স্পিকার ড. শিরীন শারমিন চৌধুরী ২০১৯ সালের ২০ ফেব্রুয়ারি তাকে শপথবাক্য পাঠ করান। বুবলী ১৯৮৪ সালের মার্চ মাসের ১ তারিখে নরসিংদী জেলায় জন্মগ্রহণ করেন। তার মাতার নাম আরাফাত খানম। তার স্বামী লোকমান হোসেন নরসিংদী পৌরসভার সাবেক চেয়ারম্যান ও মেয়র। জেলা আওয়ামী ছাত্র লীগের সাধারণ সম্পাদক ও শহর আওয়ামী লীগের সাধারণ সম্পাদক ছিলেন। ২০১১ সালে লোকমান হোসেন সন্ত্রাসী হামলায় নিহত হন। উন্মুক্ত বিশ্ববিদ্যালয়ের অধীনে নরসিংদী সরকারি কলেজে বিএ পাস পরীক্ষায় ভাড়াটে ছাত্রী দিয়ে প্রক্সি পরীক্ষা দিতে গিয়ে ধরা পড়ে আলোচনা-সমালোচনার মুখে কলেজ কর্তৃপক্ষ তার সব পরীক্ষা বাতিল করে এবং পরীক্ষা থেকেও তাকে বহিষ্কার করা হয়। এর সূত্র ধরে ২০১৯ সালের ২২ নভেম্বর তাকে নরসিংদী জেলা আওয়ামী লীগ থেকে বহিস্কার করা হয়। একাদশ জাতীয় সংসদ সদস্যদের তালিকা "নির্বাচনী এলাকাঃ ৩২৪ মহিলা আসন-২৪"। www.parliament.gov.bd। ২০২১-০৫-১৯ তারিখে মূল থেকে আর্কাইভ করা। সংগ্রহের তারিখ ২০২১-০৫-১৯।  "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।  "সংরক্ষিত নারী আসনে ৪৯ জন বিনা প্রতিদ্বন্দ্বিতায় নির্বাচিত"। সমকাল। ১৬ ফেব্রুয়ারি ২০১৯। ২২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১৯।  "সংরক্ষিত নারী আসনে বিনা প্রতিদ্বন্দ্বিতায় এমপি ৪৯ জন"। কালের কণ্ঠ। ১৭ ফেব্রুয়ারি ২০১৯। সংগ্রহের তারিখ ২৪ আগস্ট ২০১৯।  "শপথ নিলেন সংরক্ষিত নারী এমপিরা"। একুশে টেলিভিশন। ২০ ফেব্রুয়ারি ২০১৯। সংগ্রহের তারিখ ২৪ আগস্ট ২০১৯।  "বিনা প্রতিদ্বন্দ্বিতায় ৪৯ নারী এমপি নির্বাচিত"। দৈনিক যুগান্তর। ১৬ ফেব্রুয়ারি ২০১৯। সংগ্রহের তারিখ ১১ নভেম্বর ২০২৩।  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। ecs.gov.bd। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।  "সংরক্ষিত নারী আসনে এমপি হলেন যারা"। যুগান্তর। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ২০১৯-১০-১৪।  "শপথ নিলেন সংরক্ষিত নারী আসনের ৪৯ এমপি"। ঢাকা ট্রিবিউন। ২০১৯-০২-২০। ২০২০-০৬-১৫ তারিখে মূল থেকে আর্কাইভ করা। সংগ্রহের তারিখ ২০১৯-১০-১৪।  "সংরক্ষিত আসন থেকে যারা এমপি হলেন"। নয়া দিগন্ত। সংগ্রহের তারিখ ২০১৯-১০-১৪।  "পৌর মেয়র লোকমান হত্যাকাণ্ডের ৯ বছর"। বাংলা ট্রিবিউন। ২০২১-০৫-১৯ তারিখে মূল থেকে আর্কাইভ করা। সংগ্রহের তারিখ ২০২১-০৫-১৯।  "সেই এমপি বুবলীর সব পরীক্ষা বাতিল"। Jugantor। সংগ্রহের তারিখ ২০১৯-১০-১৯।  "ঢাকায় বসে নরসিংদীতে পরীক্ষা, ধরা পড়ে বহিষ্কার এমপি বুবলী | সারাদেশ"। ittefaq। সংগ্রহের তারিখ ২০১৯-১০-১৯।  "সেই এমপি বুবলী আওয়ামী লীগ থেকে বহিষ্কার"। যুগান্তর। সংগ্রহের তারিখ ২২ নভেম্বর ২০১৯।  একাদশ জাতীয় সংসদ সদস্যদের তালিকা –জাতীয় সংসদ একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা[স্থায়ীভাবে অকার্যকর সংযোগ] –বাংলাদেশ নির্বাচন কমিশন
বরুণ মজুমদার

বরুণ মজুমদার (৯ সেপ্টেম্বর ১৯৪২ – ১৪ অক্টোবর ২০১৯) একজন ভারতীয় সাংবাদিক, সংবাদ পাঠক, লেখক ও শিক্ষক ছিলেন। সাহিত্য ও শিক্ষায় অবদানের জন্য তাকে ২০১১ সালে তাকে পদ্মশ্রী প্রদান করেছিল ভারত সরকার। বরুণ মজুমদার ১৯৪২ সালের ৯ সেপ্টেম্বর জন্মগ্রহণ করেন। ১৯৬৫ সালে তিনি কলকাতা বিশ্ববিদ্যালয় থেকে সাংবাদিকতায় স্নাতকোত্তর ডিগ্রি লাভ করেন। বরুণ মজুমদার দশ বছর দৈনিক বসুমতী পত্রিকায় সাংবাদিকতা করেছেন। ১৯৭১ সালে মুক্তিযুদ্ধের সময় তিনি যুদ্ধকালীন প্রতিনিধি হিসেবে বাংলাদেশে কাজ করেছেন। এছাড়া তিনি আকাশবাণী কলকাতায় সাংবাদিক ও সংবাদ পাঠক হিসেবে কাজ করেছেন। বরুণ মজুমদার শিক্ষকতা ও সাহিত্যচর্চার সাথেও যুক্ত ছিলেন। তিনি পঞ্চাশটিরও অধিক গ্রন্থ রচনা করেছেন। তিনি বাজেশিবপুর বি কে পাল ইন্সটিটিউটে শিক্ষকতা করেছেন। এছাড়া, তিনি ইন্দিরা গান্ধী রাষ্ট্রীয় মুক্ত বিশ্ববিদ্যালয় ও মেদিনীপুর কলেজের প্রভাষক ছিলেন। সাহিত্য ও শিক্ষায় অবদান রাখার জন্য তিনি ২০১১ সালে পদ্মশ্রী লাভ করেন। বরুণ মজুমদার ২০১৯ সালের ১৪ অক্টোবর মৃত্যুবরণ করেন। "Padma Awards Directory (1954–2014)" (পিডিএফ)। Ministry of Home Affairs (India)। ২১ মে ২০১৪। ১৫ নভেম্বর ২০১৪ তারিখে মূল (PDF) থেকে আর্কাইভ করা। সংগ্রহের তারিখ ২২ মার্চ ২০১৬।  "Padma Shri Award Winners"। The Times of India। ২৫ জানুয়ারি ২০১১। সংগ্রহের তারিখ ১৫ অক্টোবর ২০১৯।  "Padma Awards 2011: The winners"। Rediff.com। ২৬ জানুয়ারি ২০১১। সংগ্রহের তারিখ ১৫ অক্টোবর ২০১৯।  "প্রয়াত 'পদ্মশ্রী' বরুণ মজুমদার"। বর্তমান। ১৫ অক্টোবর ২০১৯। সংগ্রহের তারিখ ১৫ অক্টোবর ২০১৯।  "প্রয়াত আকাশবাণীর প্রাক্তন সাংবাদিক 'পদ্মশ্রী' বরুণ মজুমদার"। জি ২৪ ঘণ্টা। ১৫ অক্টোবর ২০১৯। সংগ্রহের তারিখ ১৫ অক্টোবর ২০১৯।
আদর্শ-গেজ রেলপথ

আদর্শ-গেজ রেলপথ হচ্ছে ১,৪৩৫ মি.মি. প্রশস্ত ট্রাক গেজের রেলপথ। একে স্টিফেনসন গেজ (জর্জ স্টিফেনসনের নাম অনুসারে), আন্তর্জাতিক গেজ, ইউআইসি গেজ, ইউনিফর্ম গেজ, নরমাল গেজ ও ইউরোপিয়ান গেজ (ইউরোপে) নামেও ডাকা হয়। আদর্শ গেজ বিশ্বের সবচেয়ে বেশি ব্যবহৃত ট্র্যাক গেজ। এটি সারাবিশ্বে প্রায় ৫৫% রেলপথে ব্যবহৃত হয়। রাশিয়া, ফিনল্যান্ড, পর্তুগাল ও উজবেকিস্তান ব্যতীত সকল দেশের উচ্চগতির রেলপথে এই গেজ ব্যবহৃত হয়। সারাবিশ্বে আদর্শ গেজে দুটি রেলের ভেতরের দিকের অংশের মধ্যবর্তী দূরত্ব ১৪৩৫ মি.মি. নির্ধারিত করা হয়েছে। তবে যুক্তরাষ্ট্রে ও কিছু ঐতিহ্যবাহী ব্রিটিশ রেলপথে এর ব্যতিক্রম দেখা যায়, যেখানে এই দূরত্বকে ইউ.এস. কাস্টমারি একক বা ইম্পেরিয়াল একক দ্বারা প্রকাশ করা হয় "চার ফুট সাড়ে আট ইঞ্চি" হিসেবে। রেলপথের বিকাশ ও প্রসার হওয়ার সাথে সাথে যেসব প্রধান সমস্যা দেখা যায়, তার মধ্যে একটি হলো ট্র্যাক গেজ (রেলদ্বয়ের ভেতরের দিকের মধ্যে দূরত্ব বা প্রস্থ) নির্বাচন। বিভিন্ন রেলপথ বিভিন্ন গেজ ব্যবহার করত, এবং যেখানে ভিন্ন গেজের রেলপথ মিলিত হতো, যেখানে "গেজ ব্রেক" দেখা দিতো। তখন এক গেজের ট্রেন থেকে লোড নিয়ে আরেক গেজের ট্রেনে স্থানান্তর করতে হতো যা একটি সময়সাপেক্ষ ও ব্যয়বহুল প্রক্রিয়া। এই সমস্যার সমাধানের জন্য বিশ্বের একটি বৃহৎ অংশ আদর্শ-গেজ রেলওয়ে ব্যবহার করা শুরু করে। Francesco FALCO (৩১ ডিসেম্বর ২০১২)। "2007-ee-27010-s"। TEN-T Executive Agency। ২৭ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Japan"। Speedrail.ru। ১ অক্টোবর ১৯৬৪। ২৯ জুন ২০১২ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Francesco FALCO (২৩ জানুয়ারি ২০১৩)। "EU support to help convert the Port of Barcelona's rail network to UIC gauge"। TEN-T Executive Agency। ১১ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Spain: opening of the first standard UIC gauge cross-border corridor between Spain and France"। UIC Communications। সংগ্রহের তারিখ ২০ আগস্ট ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Displaceable rolling bogie for railway vehicles"। IP.com। ২৯ জুন ২০১৩ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [১] Thirty-Seventh Congress Session III Chap CXII March 3, 1863 Retrieved on 2019-01-08.
নার্গিস রহমান

নার্গিস রহমান বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-২৫ থেকে নির্বাচিত জাতীয় সংসদ সদস্য। নার্গিস রহমান গোপালগঞ্জ জেলার মুকসুদপুর উপজেলার গোবিন্দপুর ইউনিয়নের শালিনা বক্সা গ্রামে জন্মগ্রহণ করেন। নার্গিস রহমান ঢাকা মহানগর (দক্ষিণ) মহিলা আওয়ামী লীগের সাধারণ সম্পাদক হিসেবে দায়িত্ব পালন করছেন। তিনি একাদশ জাতীয় সংসদের সংরক্ষিত নারী আসন-২৫ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান। একাদশ জাতীয় সংসদ সদস্যদের তালিকা "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।  "সংরক্ষিত নারী আসনে ৪৯ জন বিনা প্রতিদ্বন্দ্বিতায় নির্বাচিত"। সমকাল। ১৬ ফেব্রুয়ারি ২০১৯। ২২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১৯।  "সংরক্ষিত নারী আসনে বিনা প্রতিদ্বন্দ্বিতায় এমপি ৪৯ জন"। কালের কণ্ঠ। ১৭ ফেব্রুয়ারি ২০১৯। সংগ্রহের তারিখ ২৪ আগস্ট ২০১৯।  "শপথ নিলেন সংরক্ষিত নারী এমপিরা"। একুশে টেলিভিশন। ২০ ফেব্রুয়ারি ২০১৯। সংগ্রহের তারিখ ২৪ আগস্ট ২০১৯।  "বিনা প্রতিদ্বন্দ্বিতায় ৪৯ নারী এমপি নির্বাচিত"। দৈনিক যুগান্তর। ১৬ ফেব্রুয়ারি ২০১৯। সংগ্রহের তারিখ ১১ নভেম্বর ২০২৩।  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। ecs.gov.bd। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।  "সংরক্ষিত নারী আসনে এমপি হলেন যারা"। Jugantor। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ২০১৯-১০-১৪।  "শপথ নিলেন সংরক্ষিত নারী আসনের ৪৯ এমপি"। Dhaka Tribune Bangla। ২০১৯-০২-২০। ২০২০-০৬-১৫ তারিখে মূল থেকে আর্কাইভ করা। সংগ্রহের তারিখ ২০১৯-১০-১৪।  "সংরক্ষিত আসন থেকে যারা এমপি হলেন"। Daily Nayadiganta। সংগ্রহের তারিখ ২০১৯-১০-১৪।  একাদশ জাতীয় সংসদ সদস্যদের তালিকা –জাতীয় সংসদ একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা[স্থায়ীভাবে অকার্যকর সংযোগ] –বাংলাদেশ নির্বাচন কমিশন
স্বরা ভাস্কর

স্বরা ভাস্কর ভারতের একজন অভিনেত্রী যিনি মূলত হিন্দি চলচ্চিত্র কাজ করেছেন। স্বরা মূলত বলিউডে সাপোর্টিং রোলে অভিনয়ের জন্য পরিচিত এবং কিছু ইন্ডেপেন্ডেন্ট ফিল্মে তিনি স্টারিং রোলে অভিনয় করেছেন; তিনি দুটি স্ক্রিন পুরস্কার এবং তিনবার ফিল্মফেয়ার এ্যাওয়ার্ডের জন্য মনোনয়নপ্রাপ্ত। দিল্লীতে জন্মগ্রহণকারী স্বরার বাবা ভারতীয় নৌবাহিনীতে চাকরি করতেন। দিল্লীতে বড় হওয়া স্বরা দিল্লী বিশ্ববিদ্যালয় এবং জওহরলাল নেহরু বিশ্ববিদ্যালয়ে পড়াশোনা করেছেন। ২০০৯ সালে মাদোলাল কিপ ওয়াকিং নামের একটি ব্যর্থ চলচ্চিত্রের মাধ্যমে তার অভিনয় ক্যারিয়ার শুরু হয়েছিলো। ২০১১ সালের চলচ্চিত্র তনু ওয়েডস মনুতে অভিনয় করে (সাপোর্টিং রোলে) স্বরা আলোচনায় আসেন; চলচ্চিত্রটি মাধবন এবং কঙ্গনা রানাউত অভিনীত একটি ব্যবসাসফল চলচ্চিত্র ছিলো। চলচ্চিত্রটির জন্য স্বরা ফিল্মফেয়ার এ্যাওয়ার্ড নমিনেশন পেয়েছিলেন। ২০১৩ সালের রাঞ্ঝনা চলচ্চিত্রের জন্যও স্বরা ফিল্মফেয়ার পুরস্কার মনোনয়ন পেয়েছিলেন। এরপর তনু ওয়েডস মনুর সিক্যুয়েল এবং প্রেম রতন ধন পায়ো তে স্বরার অভিনয় প্রশংসিত হয়। ভিরে দি ওয়েডিং চলচ্চিত্রে স্বরা একটি স্বমেহনের দৃশ্যে অভিনয় করেছিলেন।৬’ই জানুয়ারি ২০২৩’এ পলিটিক্যাল অ্যাকটিভিস্ট ফাহাদ আহমেদের সাথে বিয়ে করেন। ফাহাদ আহমেদ তিনি সমাজবাদী পার্টির সাথে যুক্ত রয়েছেন। মাধোলাল কিপ ওয়াকিং (২০০৯) গুজারিশ (২০১০) দ্য আনটাইটেল্ড কার্তিক কৃষ্ণান প্রজেক্ট (২০১০) তনু ওয়েডস মনু (২০১১) চিল্লার পার্টি (২০১১) লিসেন আমায় (২০১৩) আওরঙ্গজেব (২০১৩) রাঞ্ঝনা (২০১৩) সবকি বাজেগি ব্যান্ড (২০১৩) মাছলি জল কি রাণী হ্যায় (২০১৪) তনু ওয়েডস মনু: রিটার্নস (২০১৫) প্রেম রতন ধন পায়ো (২০১৫) এক্স: পাস্ট ইজ প্রেজেন্ট (২০১৫) নীল বটে সান্নাটা (২০১৬) আনারকলি অব আরাহ (২০১৭) ভীরে দি ওয়েডিং (২০১৮) দ্য স্টোরি (২০১৮) শীর কোরমা (আসন্ন চলচ্চিত্র) যাঁহা চার ইয়ার (আসন্ন চলচ্চিত্র) "Swara Bhasker: It is empowering to have a film about four girls, without any dark mudda - Times of India ►"। The Times of India।  "Trolls shaming Swara Bhasker over her masturbation scene in latest film need to shut up - Times of India ►"। The Times of India।  "'Veere Di Wedding' Twitter talk: 'Never heard abuses in films before?' Tweeple debate the 'sexist' criticism"। ২ জুন ২০১৮।  উইকিমিডিয়া কমন্সে স্বরা ভাস্কর সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে স্বরা ভাস্কর (ইংরেজি)
২০১৯ ম্যান বুকার পুরস্কার

২০১৯ কল্পনার জন্য ম্যান বুকার পুরস্কার ঘোষণা করা হয় ২০১৯ সালের ১৪ই অক্টোবর। ১৩ টি বইয়ের ম্যান বুকার দীর্ঘ তালিকা ঘোষণা করা হয় ২৩ জুলাই, এবং তা আরও সংকুচিত করে ৩রা সেপ্টেম্বরে ৬টি বইয়ের সংক্ষিপ্ত তালিকা তৈরী করা হয়। পুরস্কারটি দ্য টেস্টামেন্টসের জন্য মার্গারেট অ্যাটউড এবং গার্ল, উইমেন, আদারের জন্য বার্নারডাইন ইভারিস্টোকে যৌথভাবে প্রদান করা হয়। যৌথভাবে পুরস্কার প্রদানকে নিষিদ্ধ করে নিয়ম করার পরও ১৯৯২ সালের পর এটিই প্রথম, যেখানে দুইজন বিজেতাকে যৌথভাবে পুরস্কৃত করা হয়। পিটার ফ্লোরেন্স (সভাপতি) লিজ ক্যালডার ঝিয়াওলু গুয়ো আফুয়া হার্শ জোয়ানা ম্যাকগ্রেগর "Booker Prize 2019 shortlist announced"। Books+Publishing (ইংরেজি ভাষায়)। ৪ সেপ্টেম্বর ২০১৯। ৬ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-০৯-০৬।  "Booker Prize 2019 longlist announced"। Books+Publishing (ইংরেজি ভাষায়)। ৪ সেপ্টেম্বর ২০১৯। ২৪ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-০৯-০৬।  Flood, Alison (১৪ অক্টোবর ২০১৯)। "Margaret Atwood and Bernardine Evaristo share Booker prize 2019"। The Guardian। সংগ্রহের তারিখ ১৪ অক্টোবর ২০১৯।
নিক কুক

নিকোলাস গ্রান্ট বিলসন নিক কুক (ইংরেজি: Nick Cook; জন্ম: ১৭ জুন, ১৯৫৬) লিচেস্টার এলাকায় জন্মগ্রহণকারী প্রথিতযশা ও সাবেক ইংরেজ আন্তর্জাতিক ক্রিকেটার ও আম্পায়ার। বর্তমানে তিনি ইসিবি কর্তৃক পেশাদারী পর্যায়ে আম্পায়ারের দায়িত্ব পালন করছেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৮৯ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে নর্দাম্পটনশায়ার ও লিচেস্টারশায়ার দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, ডানহাতে নিচেরসারিতে কার্যকরী ব্যাটিংশৈলী উপস্থাপন করেছেন ‘বিস্ট’ ডাকনামে পরিচিত নিক কুক। ১৯৭৮ সাল থেকে ১৯৯৪ সাল পর্যন্ত নিক কুকের প্রথম-শ্রেণীর খেলোয়াড়ী জীবন চলমান ছিল। আধুনিককালের দুর্লভ ইংরেজ ফিঙ্গার স্পিনার হিসেবে আবির্ভূত হয়েছিলেন। ঘরোয়া পর্যায়ের ক্রিকেটে লিচেস্টারশায়ার দলের পক্ষে খেলেছেন। এরপর তিনি নর্দাম্পটনশায়ারের সাথে চুক্তিবদ্ধ হন। স্লো লেফট আর্ম অর্থোডক্স স্পিন বোলার ও নিচেরসারিতে ডানহাতে ব্যাটিংকারী নিক কুক ১৯৭৮ থেকে ১৯৯৪ সাল পর্যন্ত প্রথম-শ্রেণীর ক্রিকেট ও লিস্ট এ ক্রিকেটে অংশ নিয়েছেন। লাটারওয়ার্থ গ্রামার স্কুলে অধ্যয়ন করেন। সমগ্র খেলোয়াড়ী জীবনে পনেরোটি টেস্ট ও তিনটি একদিনের আন্তর্জাতিকে অংশগ্রহণ করেছেন। ১১ আগস্ট, ১৯৮৩ তারিখে লর্ডসে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৪ আগস্ট, ১৯৮৯ তারিখে ওভালে অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। ফিল এডমন্ডস গাড়ি থেকে নামার সময়ে পিঠে আঘাত পান ও আর স্বীয় ক্রীড়াশৈলী মেলে ধরতে পারেননি। ফলশ্রুতিতে এ শূন্যতা পূরণে নিউজিল্যান্ডের বিপক্ষে আন্তর্জাতিক ক্রিকেটে অঙ্গনে অভিষেক ঘটে নিক কুকের। প্রথম চার টেস্টে ৩২ উইকেট পান। তন্মধ্যে চারবার ইনিংসে পাঁচ-উইকেট পেয়েছিলেন তিনি। এছাড়াও, টেস্ট ক্রিকেট অভিষেকে পাঁচ-উইকেট পেয়েছিলেন তিনি। তন্মধ্যে, ১৯৮৩-৮৪ মৌসুমে করাচীতে স্বাগতিক পাকিস্তানের বিপক্ষে দুইবার পাঁচ-উইকেট লাভসহ ৮৩ রান খরচায় ১১ উইকেট নিয়ে খেলায় সেরা বোলিং পরিসংখ্যান দাঁড় করান। কিন্তু ঐ চার টেস্টে ১৭ গড়ে ৩২ উইকেট লাভের পর নিজেকে হারিয়ে ফেলেন। তবে, পরবর্তী এগারো টেস্টে ৫৬.৭৫ গড়ে মাত্র ২০ উইকেট সংগ্রহ করতে পেরেছিলেন। ফলশ্রুতিতে, দলের বাইরে তাকে রাখা হয়। সর্বমোট ৫২ উইকেট সংগ্রহের জন্যে তাকে ৩২.৪৮ গড়ে রান খরচ করতে হয়েছিল। অন্যদিকে, তুলনান্তে জন এম্বুরির অংশগ্রহণকৃত ৬৪ টেস্টে ছয়বার পাঁচ-উইকেট পেয়েছিলেন। ১৯৮৯ সালে ওল্ড ট্রাফোর্ড তার বলে সুইপ মেরে ডেভিড বুন জয়সূচক রান তুলে অ্যাশেজ করায়ত্ত করেন। ক্রিকেট খেলা থেকে অবসর গ্রহণের পর আম্পায়ারের দায়িত্ব পালনে অগ্রসর হন। নভেম্বর, ২০০৮ সালে ইসিবি কর্তৃক ২০০৯ সালের পূর্ণাঙ্গ মৌসুমের জন্যে আম্পায়ার হিসেবে অন্তর্ভুক্ত হন। "Nick Cook"। www.cricketarchive.com। সংগ্রহের তারিখ ২০১১-০৯-২৯।  "3rd Test: England v New Zealand at Lord's, Aug 11-15, 1983"। espncricinfo। সংগ্রহের তারিখ ১৩ ডিসেম্বর ২০১১।  Bateman, Colin (১৯৯৩)। If The Cap Fits। Tony Williams Publications। পৃষ্ঠা 42। আইএসবিএন 1-869833-21-X।  ভিক মার্কস অ্যালাস্টেয়ার কুক ল্যাঙ্কাশায়ার কাউন্টি ক্রিকেট ক্লাব ইংরেজ টেস্ট ক্রিকেটারদের তালিকা লিওনেল টেনিসন, তৃতীয় ব্যারন টেনিসন ইংরেজ একদিনের আন্তর্জাতিক ক্রিকেটারদের তালিকা আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা ইএসপিএনক্রিকইনফোতে নিক কুক (ইংরেজি) ক্রিকেটআর্কাইভে নিক কুক (সদস্যতা প্রয়োজনীয়) (ইংরেজি)
ইদুক্কি জেলা

ইদুক্কি জেলা ভারতের কেরালা রাজ্যের ১৪টি জেলার একটি জেলা। এটি ১৯৭২ সালের ২৬ ফেব্রুয়ারি কোট্টায়াম জেলাকে ভেঙে তৈরি করা হয়। সে সময় এ জেলার সদরদপ্তর ছিল কোট্টায়াম। ১৯৭৬ সালে তা পাইনাভু শহরে স্থানান্তরিত হয়। ইদুক্কি জেলা কেরালাতে পশ্চিম ঘাটে অবস্থিত। এটি কেরালার ২য় বৃহৎ জেলা হলেও এ জেলার জনসংখ্যার ঘনত্ব খুব কম। ইদুক্কি জেলায় একটি বিশাল সংরক্ষিত বনাঞ্চল এলাকা আছে; জেলার আয়তনের অর্ধেকেরও বেশি বন দ্বারা আচ্ছাদিত। শহুরে এলাকায় জনবসতি বেশি থাকলেও গ্রামে জনসংখ্যা খুবই কম। ইদুক্কি জেলা মরিচ চাষের জন্য বিখ্যাত। জেলার নাম তামিল ও মালেয়ালাম শব্দ ইদুক্কু থেকে এসেছে, যার অর্থ হচ্ছে সংকীর্ণ গর্জ। ইদুক্কি জেলার মোট আয়তন ৪,৩৫৮ বর্গকিলোমিটার (১,৬৩৮ বর্গ মাইল) এবং এটি কেরালার দ্বিতীয় বৃহত্তম জেলা (বৃহত্তম হচ্ছে পালঘাট জেলা)। জেলার মোট আয়তনের ৯৭ শতাংশই পাহাড় পর্বত ও বনজঙ্গলে ঘেরা। ইদুক্কি জেলা পাঁচটি তালুকে বিভক্ত। আনামুরি হল ইদুক্কি জেলা এবং কেরালার তথা দক্ষিণ ভারতের সর্বোচ্চ স্থান। আনামুরি এবং মীসপুলিমালা হিমালয়ের দক্ষিণে ভারতের সর্বোচ্চ দুটি শৃঙ্গ। আনামুরি দেবিকুলাম তালুকের আদিমালী ব্লকের কট্টমপুঝা পঞ্চায়েতের কান্নান দেওয়ান গ্রামে অবস্থিত। জেলায় ৩০টির‌ও বেশি শৃঙ্গ রয়েছে যেগুলোর উচ্চতা ২০০০ মিটারের (৬৬০০ ফুট) বেশি। পেরিয়ার, থোডুপুজার, মুথিরপুজ্জায়ার এবং থালায়য়ার জেলার গুরুত্বপূর্ণ নদী। জেলাটির উত্তর-পশ্চিম দিকে রয়েছে এর্নাকুলাম জেলা, পশ্চিম দিকে রয়েছে কোট্টায়ম জেলা, দক্ষিণ দিকে রয়েছে পত্তনমতিট্টা জেলা, উত্তর দিকে রয়েছে তামিলনাড়ু রাজ্যের কোয়েম্বাটুর ও তিরুপুর জেলা, উত্তর-পূর্ব দিকে রয়েছে দিন্দিগুল জেলা, পূর্ব দিকে রয়েছে তেনি জেলা এবং দক্ষিণ-পূর্ব দিকে রয়েছে বিরুধনগর ও তেনকাশী জেলা। ২০১১ সালের ভারতীয় জনগণনা অনুযায়ী এ জেলার মোট জনসংখ্যা ছিল ১,১০৭,৪৫৩ জন। জনসংখ্যার ভিত্তিতে এটি ভারতের ৬৪০টি জেলার মধ্যে ৪১৬তম জেলা। এ জেলায় জনসংখ্যার ঘনত্ব প্রতি বর্গকিলোমিটারে ২৫৪ জন (প্রতি বর্গমাইলে ৬৬০ জন)। ২০০১-২০১১ এর দশকে এই জেলায় জনসংখ্যা বৃদ্ধির হার ছিল ১.৯৩% শতাংশ। লিঙ্গ অনুপাত প্রতি ১০০০ পুরুষের বিপরীতে ১০০৬ জন নারী রয়েছে। স্বাক্ষরতার হার ৯২.২ শতাংশ। ২০১১ সালের তথ্য অনুযায়ী ইদুক্কি জেলার মোট জনসংখ্যার ৪৬.৭৬ শতাংশ মানুষ হিন্দু, ৪৫.৯২ শতাংশ খ্রিস্টান, ৭.৩২ শতাংশ মানুষ মুসলমান এবং অন্যান্য ধর্মের মানুষের সংখ্যা ০.৩ শতাংশ। ইদুক্কি জেলা পাঁচটি তালুকে বিভক্ত; থোডুপুজা, দেবীকুলাম, ইদুক্কি, উদুমবাংলা ও পীরমেডু। তালুকগুলো আবার আটটি কমিউনিটি উন্নয়ন ব্লকে বিভক্ত। ব্লকগুলো আবার গ্রাম পঞ্চায়েতে বিভক্ত। Idukki District (Variant – V) at GEOnet Names Server, United States National Geospatial-Intelligence Agency "District Census 2011"। Census2011.co.in। ২০১১। সংগ্রহের তারিখ ৩০ সেপ্টেম্বর ২০১১।